CELEX: 62018CA0637
Language: mt
Date: 2021-02-03 00:00:00
Title: Kawża C-637/18: Sentenza tal-Qorti tal-Ġustizzja (Is-Seba’ Awla) tat-3 ta’ Frar 2021 – Il-Kummissjoni Ewropea vs L-Ungerija (Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja ambjentali – Artikolu 13(1) u Anness XI – Qbiż sistematiku u persistenti tal-valuri limitu stabbiliti għall-mikropartiċelli (PM10) f’ċerti żoni tal-Ungerija – Artikolu 23(1) – Anness XV – Perijodu “l-iqsar possibbli” li fih jinqabżu l-valuri limitu – Miżuri xierqa)

29.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 110/6
            
         
      Sentenza tal-Qorti tal-Ġustizzja (Is-Seba’ Awla) tat-3 ta’ Frar 2021 – Il-Kummissjoni Ewropea vs L-Ungerija
      (Kawża C-637/18) (1)
      
      (Nuqqas ta’ Stat li jwettaq obbligu - Ambjent - Direttiva 2008/50/KE - Kwalità tal-arja ambjentali - Artikolu 13(1) u Anness XI - Qbiż sistematiku u persistenti tal-valuri limitu stabbiliti għall-mikropartiċelli (PM10) f’ċerti żoni tal-Ungerija - Artikolu 23(1) - Anness XV - Perijodu “l-iqsar possibbli” li fih jinqabżu l-valuri limitu - Miżuri xierqa)
      (2021/C 110/03)
      Lingwa tal-kawża: l-Ungeriż
      
         Partijiet
      
      
         Rikorrenti: Il-Kummissjoni Ewropea (rappreżentanti: K. Petersen, K. Talabér-Ritz u E. Manhaeve, aġenti)
      
         Konvenuta: L-Ungerija (rappreżentanti: M. Z. Fehér u A. Pokoraczki, aġenti)
      
         Dispożittiv
      
      
                  1)
               
               
                  L-Ungerija:
                  
                              —
                           
                           
                              billi qabżet, b’mod sistematiku u persistenti, il-valuri limitu ta’ kuljum stabbilit għall-konċentrazzjoni ta’ partiċelli PM10, minn naħa, mill-1 ta’ Jannar 2005 u sas-sena 2017 inkluża, fiż-żona HU0001 – reġjun ta’ Budapest u fiż-żona HU0008 – wied ta’ Sajó, kif ukoll, min-naħa l-oħra, mill-11 ta’ Ġunju 2011 u sas-sena 2017 inkluża (bl-eċċezzjoni tas-sena 2014), fiż-żona HU0006 – reġjun ta’ Pécs, naqset milli twettaq l-obbligi tagħha taħt id-disopożizzjonijiet moqrija flimkien tal-Artikolu 13 u tal-Anness XI tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa, u
                           
                        
                              —
                           
                           
                              billi ma adottax, mill-11 ta’ Ġunju 2010, miżuri xierqa sabiex tiggarantixxi l-osservanza tal-valur limitu ta’ kuljum stabbilit għall-konċentrazzjonijiet ta’ partiċelli PM10 f’dawn iż-żoni, naqset milli twettaq l-obbligi imposti mill-Artikolu 23(1) tad-Direttiva 2008/50, moqri waħdu u flimkien mat-Taqsima A tal-Anness XV ta’ din id-direttiva, u, b’mod partikolari, mill-obbligu previst fit-tieni subparagrafu tal-Artikolu 23(1) tal-istess direttiva, li jiġi żgurat li l-perijodu li fih jinqabżu l-valuri limitu jkun l-iqsar possibbli.
                           
                        
            
                  2)
               
               
                  L-Ungerija hija kkundannata għall-ispejjeż.
               
            
         (1)  ĠU C 427, 26.11.2018.